సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
పోరాడి ఓడిన భారత్.. రోహిత్ శర్మ శ్రమ వృధా
ఓపెనర్‌గా క్రీజులోకి దిగిన రోహిత్ సౌతాఫ్రికా ఆటగాళ్లకి చుక్కలు చూపిస్తూ ఆడిన ఆటంతా వృధా అయ్యింది.
TNN | Updated:
Oct 11, 2015, 06:11PM IST
రోహిత్ శర్మ పడిన కష్టానికి ఫలితం దక్కలేదు. ఓపెనర్‌గా క్రీజులోకి దిగిన రోహిత్ సౌతాఫ్రికా ఆటగాళ్లకి చుక్కలు చూపిస్తూ ఆడిన ఆటంతా వృధా అయ్యింది. సఫారీలని బౌండరీలకి పరుగెత్తిస్తూ చేసిన 150 పరుగులు, అజింక్యా రహానే సాధించిన 60 పరుగులు... కేవలం సఫారీలు సాధించిన 5 పరుగుల ఆధిక్యం ముందు తల దించుకున్నాయి. ఐదు వన్డేల సిరీస్‌లో భాగంగా సౌతాఫ్రికాతో కాన్పూర్‌లో జరిగిన మొదటి వన్డే మ్యాచ్‌లో భారత్ 5 పరుగుల తేడాతో ఓడిపోయింది. 304 పరుగుల విజయలక్ష్యంతో బరిలోకి దిగిన భారత్.. ఏడు వికెట్ల నష్టానికి 298 పరుగులు చేసి ఓటమితో వెనుదిరిగింది. మొదటి నుంచి సఫారీలపై మంచి పట్టు సాధిస్తూ వచ్చిన భారత్... చివరివరకు పోరాడి ఓడింది.